stanford-oval/wikipedia huggingface dataset:
Gratianus (munkki)

Gratianus.
Gratianus on 1100-luvulla elänyt bolognalainen lainoppinut. Hän kokosi noin vuonna 1140 roomalaiskatolisen kirkon ensimmäisen täydellisen kanonien kokoelman Concordia discordantium canonumin, joka yleensä tunnetaan nimellä Decretum Gratiani. Kokoelma perustuu aikaisempiin kokoelmiin, kirkolliskokousten päätöksiin, roomalaiseen lakiin ja kirkkoisien teksteihin.
Gratianuksen elämästä tiedetään vähän. Hänen on kerrottu olleen benediktiiniläismunkki ja työskennelleen eräässä Bolognan luostarissa, mutta tiedon todenperäisyys on epävarma.
Concordia discordantium canonum sisälsi myös Gratianuksen omia kommentteja, joiden tarkoituksena oli selittää eri auktoriteettien erimielisyyksiä. Teos hyväksyttiin pian eurooppalaisissa oppilaitoksissa kanonisen oikeuden perusteokseksi, ja se oli roomalaiskatolisen kirkon kanoninen lakikirja vuoteen 1917.
Aiheesta muualla

”Johannes Gratian (Gratianus)”, The Catholic Encyclopedia.  New York:  Robert Appleton Company, 1917.  Teoksen verkkoversio (viitattu 23.6.2009). (englanniksi)
GayVN-palkinto

GayVN-palkinnot ovat elokuva-alan palkintoja, jotka jaetaan vuosittain homopornografiaan liittyvän työn tekijöille. Palkinnot jakaa yhdysvaltalainen GayVN-lehden emoyhtiö Adult Video News. Palkintoa on kuvattu homopornon Oscar-palkinnoksi.
Palkinto oli osa AVN-palkintosarjaa vuosina 1986–1998, kunnes palkinto eriytettiin vuonna 1999.  Vuonna 1998 palkinnot jaettiin kuluvan vuoden tuotannosta, mutta alkaen vuodesta 2000 palkinnot on jaettu edellisen vuoden tuotannosta. Palkintoa ei jaettu vuosina 2012–2017.
Eniten palkintoja voittanut elokuva on Michael Lucas' La Dolce Vita, joka voitti 14 palkintoa vuonna 2007.
Aiheesta muualla

Palkinnon omat verkkosivut
Radien

Radien tai Radie on saamelaisen muinaisuskon taivaanjumala ja maailmanjärjestyksen ylläpitäjä. Nimi Radien tulee skandinaavisten kielten hallintaa tarkoittavasta sanasta råd. Joissakin kirjallisissa lähteissä käytetään myös nimiä Veralden Olmai tai Veralden Radien.
Taivaanjumalana Radienin uskottiin pitävän pystyssä niin sanottua maailmanpatsasta, ja jottei tämä sortuisi Radienille annettiin uhrilahjoja. Vanhoissa lähteissä mainitaan, että Radienin palvontaan liittyi symbolisten maailmanpatsaiden tekeminen. Palvontaan liittyi myös hedelmällisyyskultin piirteitä, kuten esimerkiksi poron sukuelinten uhraaminen.
Radien käsitettiin isän, pojan ja vaimon käsittäneeksi kolminaisuudeksi. Tämä on ehkä tulosta kristinuskon vaikutuksesta jo ennen varsinaisen lähetystyön alkua. Eteläsaamelaisissa noitarummuissa Radien esitetään kolmena ihmishahmona sädekehin. Yhden teorian mukaan Tiermes oli saamelaisten alkuperäinen taivaanjumala ja Radien on myöhempi kristinuskon vaikutuksesta syntynyt hahmo.
Rasmus Rändvee

| Rasmus Rändvee |
| --- | --- |
 Rasmus Rändvee esiintymässä joulukuussa 2012.
Henkilötiedot
Syntynyt: 28. marraskuuta 1995 (ikä 28)
Muusikko
Tyylilajit:  rock 
Yhtyeet:  Facelift Deer
  [ Muokkaa Wikidatassa ] [ ohje ]  
Rasmus Rändvee (s. 28. marraskuuta 1995) on virolainen laulaja, joka voitti Idols-formaattiin perustuvan Eesti otsib superstaari -kilpailun viidennen tuotantokauden vuonna 2012.
Vuonna 2013 Rändvee osallistui Eesti Laul -kilpailuun yhtyeessä Facelift Deer. Yhtye eteni kilpailussa finaaliin, mutta hävisi Birgit Õigemeelille.
Gavrilov-Jam

Gavrilov-Jamin vaakuna.
Gavrilov-Jam (ven. Гаври́лов-Ям) on kaupunki Jaroslavlin alueella Venäjällä. Se sijaitsee Volgaan laskevan Kotorosljoen varrella 46 kilometriä Jaroslavlista etelään. Kaupunki on Gavrilov-Jamin piirin keskus. Siellä on Semibratovista haarautuvan tavaraliikenteen sivuradan pääteasema. Asukkaita on 18 400 henkeä (vuonna 2008).
Rostovin ja Suzdalin välisen maantien lähellä sijainnut kylä on syntynyt vuonna 1545. Vuonna 1872 sinne rakennettiin kutomo, jonka yhteyteen syntyi viisi työläisasutusta. Vuonna 1938 Gavrilov-Jamista tuli kaupunki. Nykyään kaupungin suurimmat yritykset ovat Agatin konepaja ja Gavrilov-Jamin pellavanjalostuslaitos.
Aiheesta muualla

Wikimedia Commonsissa on kuvia tai muita tiedostoja aiheesta .
Gavrilov-Jamin piirin sivusto (Arkistoitu – Internet Archive) (venäjäksi)
Jaroslavlin alueen kaupungit
Päähallintopaikka: Jaroslavl

Danilov | Gavrilov-Jam | Ljubim | Myškin | Pereslavl-Zalesski | Pošehonje | Rostov | Rybinsk | Tutajev | Uglitš
RK Gorenje

Rokometni Klub Gorenje on slovenialainen käsipalloseura. Sen kotikaupunkina on Velenje. Seura pelaa Slovenian korkeimmalla sarjatasolla, 1. liigassa. RK Golenjen pelivärit ovat keltainen ja musta.
Aiheesta muualla

Virallinen kotisivu
Ganei Tikva

| Ganei Tikva |
| --- | --- |

 Ganei Tikva
 Koordinaatit: 32°03′40″N, 34°52′28″E 
Valtio:  Israel
Hallintoalue:  Keski-Israel
Perustettu:  1949
Väkiluku (2018):  19 263
 
 www.ganeytikva.org.il 
Infobox OKVirheellinen NIMI-arvo: 
Ganei Tikva (hepr. ‏גני תקווה‎, Gane Tikva) on kaupunki Israelin Keski-Israelin hallintoalueella. Sen asukasluku oli vuoden 2018 lopussa 19 263.
Maantiede

Ganei Tikva sijaitsee Israelin keskiosassa Petah Tikvan kaupungin vieressä.
Historia

Israelin juutalaistoimisto perusti alun perin Shikkun ha-Yovel -nimisen siirtokunnan Petah Tikvan kupeeseen vuonna 1949. Sen ensimmäiset asukkaat olivat juutalaisia siirtolaisia Romaniasta, Puolasta, Jemenistä ja Marokosta. Paikkakunta liitettiin vesiverkkoon vuonna 1950 ja sähköverkkoon 1952. Nykyisen nimensä ja kunnan aseman Ganei Tikva sai vuonna 1954.
Väestö

Ganei Tikvan asukasluku oli vuoden 2018 lopussa 19 263. Vuonna 2002 vastaava lukema oli 11 500.
Aiheesta muualla

Kuvia tai muita tiedostoja aiheesta Ganei Tikva Wikimedia Commonsissa
Paikallista katukuvaa.
Gabriela Mistral

| Gabriela Mistral |
| --- | --- |
 Gabriela Mistral 1950-luvulla.
Henkilötiedot
Syntynyt: 7. huhtikuuta 1889  Vicuña, Chile
Kuollut: 10. tammikuuta 1957 (67 vuotta)  Hempstead, NY, USA
Kansalaisuus:   chileläinen
Ammatti:  diplomaatti
Kirjailija
 Nimikirjoitus
Palkinnot
  Nobelin kirjallisuuspalkinto 
Aiheesta muualla
www.gabrielamistral.uchile.cl
Löydä lisää kirjailijoitaKirjallisuuden teemasivulta
Gabriela Mistral, oikealta nimeltään Lucila de María del Perpetuo Socorro Godoy Alcayaga, (7. huhtikuuta 1889 – 10. tammikuuta 1957) oli chileläinen runoilija, diplomaatti ja feministi, joka sai Nobelin kirjallisuuspalkinnon vuonna 1945 ensimmäisenä espanjalais-amerikkalaisena kirjailijana. Hän kirjoitti voimakastunteista lyriikkaa. Hänen runojensa keskeisiä teemoja ovat rakkaus, äidinrakkaus, kipeät henkilökohtaiset muistot sekä suru ja toipuminen.
Mistral oli opettaja, joka alkoi kirjoittaa runoja elettyään intohimoisen romanssin rautatieläisen kanssa. Romanssi päättyi miehen itsemurhaan. Mistral vaikutti Chilen ja Meksikon koulujärjestelmien kehittymiseen, toimi maansa konsulina Euroopassa ja opetti Yhdysvaltojen yliopistoissa.
Kirjailijan merkittävyyttä osoittaa, että Chilessä julistettiin hänen kuolemansa jälkeen maansuru. Chileläinen kulttuuri- ja opetusansioiden saralla myönnettävä ritarikunta, Gabriela Mistralin koulutus- ja kulttuuriritarikunta, on nimetty Mistralin mukaan.
Mistralin vuonna 1940 kirjoittaman runon ”Suomalainen mestari” (”Campeón Finlandés”) suomennos on Chilen lahja satavuotiaalle Suomelle. Runon on suomentanut runoilija Jukka Koskelainen. Runo sai herätteen talvisodasta. Siinä kuvataan juoksijaa, jonka urotekoja sodassa runoilija myös ylistää. Runossa kuvattu juoksija on todennäköisesti Berliinin olympialaisten kultamitalisti Gunnar Höckert, joka kaatui talvisodan kestettyä 74 päivää, ja runo ilmestyi pian Höckertin kaatumisen jälkeen. Suomentajan mukaan Mistral eläytyi hyvin voimakkaasti puolustussotiin.
Mistralin tuotanto sijoittui lähinnä modernismin ja uuden runouden välimaastoon. Hänen tuotantonsa peruskiviä ovat teokset Desolación, Tala ja Ternura. Runosuomennoksia on julkaistu muun muassa Espanjan ja Portugalin kirjallisuuden kultaisessa kirjassa (WSOY 1954).
Aiheesta muualla

Kuvia tai muita tiedostoja aiheesta Gabriela Mistral Wikimedia Commonsissa
Gabriela Mistral, (Arkistoitu – Internet Archive) Luettelo suomennetuista runoista, Linkki maailman runouteen, Runotietokanta, Lahden kaupunginkirjasto.
Pörssiromahdus

Pörssiromahdus on nopea ja usein ennakoimaton pörssikurssien lasku yhden tai useamman päivän aikana pörssissä. Pörssiromahduksen takana voivat olla taloudelliset olosuhteet, jotkin katastrofaaliset tapahtumat, tai osakemarkkinoiden spekulaatiot. Pörssiromahdus voi olla lyhyt ja väliaikainen (flash crash), tai se voi pitää osakkeiden arvot alhaalla pitkään. Kun pörssi romahtaa, osakkeiden omistajat joutuvat myymään osakkeitaan matalampaan hintaan kuin millä ne ostivat. Pörssiromahduksilla on vakavia vaikutuksia talouteen ja sijoittajien käyttäytymiseen.
Pörssiromahduksia

Tulppaanikuplan romahdus Alankomaissa 1600-luvulla.
Vuoden 1929 pörssiromahdus Yhdysvalloissa lokakuussa 1929. Dow Jones -indeksi tipahti 50 % ja seuraavina vuosina kaikkiaan 85 %. Tästä seurasi 1930-luvun lama.
Musta maanantai Yhdysvalloissa lokakuussa 1987.
IT-kuplan romahdus Yhdysvalloissa 2000–2001.
Vuosien 2007–2008 pörssiromahdus Yhdysvalloissa, johon liittyi pankkikriisi. Romahduksen välitön aiheuttaja oli elvytyslain hylkääminen Yhdysvaltain kongressissa, mutta pörssi oli ollut alamäessä jo toukokuussa, ja monet pankit olleet lyhytaikaisten korkeariskisten luottojen kanssa vaikeuksissa edellisenä vuonna.
Maaliskuun 2020 pörssiromahdus Yhdysvalloissa, joka aiheutui hallituksen reaktioista koronaviruspandemiaan.
Dow Jones -indeksin romahdus 19. heinäkuuta 1987 – 19. tammikuuta 1988 välisenä aikana.
Pörsänmäki

Pörsänmäki on Iisalmen kaupunkiin kuuluva kylä noin 30 kilometriä kaupungin keskustasta lounaaseen. Ennen Iisalmen maalaiskunnan ja Iisalmen kaupungin kuntaliitosta vuonna 1970 Pörsänmäen kylä oli osa Iisalmen maalaiskuntaa.
Pörsänmäen yleinen postinumero on 74550.
Pörsänmäen kylän lähellä sijaitsee Pörsänjärvi (myös Pörsäjärvi ja lyhyemmin Pörsä), joka tuli tunnetuksi kertojaminän haaveksivasta uisteluretkestä Jaakko Tepon kappaleessa "Pamela" (1984).
Aiheesta muualla

Pörsänmäen blogi
Gabriela Petrova

| Mitalit> Maa:  Bulgaria.Naisten kolmiloikka.Sisäratojen EM-kilpailut  | Mitalit> Maa:  Bulgaria.Naisten kolmiloikka.Sisäratojen EM-kilpailut  | Mitalit> Maa:  Bulgaria.Naisten kolmiloikka.Sisäratojen EM-kilpailut  | Maa:  Bulgaria> Naisten kolmiloikka. |
| --- | --- | --- | --- |
|  Hopeaa | Praha 2015 | 14,52 m |  |
Gabriela Petrova (bulg. Габриела Петрова, s. 29. kesäkuuta 1992 Haskovo) on bulgarialainen kolmiloikkaaja.
Petrova voitti kultaa vuoden 2013 alle 23-vuotiaiden EM-kilpailuista Tampereelta tuloksella 13,91. Vuoden 2014 EM-kilpailuissa hän oli viides. Petrova saavutti hopeaa vuoden 2015 sisäratojen EM-kilpailuista tuloksella 14,52. Hän oli mukana vuoden 2015 MM-kilpailuissa Pekingissä, jossa hän sijoittui finaalin neljänneksi omalla ennätyksellään 14,66. Kazakstanin Olga Rypakova ohitti Petrovan viimeisellä kierroksella.
Petrova jäi kiinni dopingaine meldoniumista harjoituskaudella tehdyssä testissä 6. helmikuuta 2016. Kansainvälinen yleisurheiluliitto palautti Petrovalle kilpailuluvan huhtikuussa 2016 ja kumosi väliaikaisen kilpailukiellon.
Petrova karsiutui loppukilpailusta Amsterdamin EM-kilpailuissa ja Rio de Janeiron olympialaisissa 2016 sekä Lontoon MM-kilpailuissa 2017. Hän sijoittui 11:nneksi Birminghamin sisäratojen MM-kilpailuissa 2018 ja kuudenneksi saman vuoden Berliinin EM-kilpailuissa. Dohan MM-kilpailuissa 2019 ja Tokion olympialaisissa 2021 hän karsiutui loppukilpailusta
Ennätykset > Ulkoradoilla

| Laji | Tulos | Paikka | Päivä |
| --- | --- | --- | --- |
| Kolmiloikka | 14,66 m | Peking | 24. elokuuta 2015 |
Ennätykset > Sisäradoilla

| Laji | Tulos | Paikka | Päivä |
| --- | --- | --- | --- |
| Kolmiloikka | 14,55 m | Dobritš | 15. helmikuuta 2015 |
Prisca Mosimann

| Mitalit> Maa:  Sveitsi.Naisten jääkiekko.EM-kilpailut  | Mitalit> Maa:  Sveitsi.Naisten jääkiekko.EM-kilpailut  | Mitalit> Maa:  Sveitsi.Naisten jääkiekko.EM-kilpailut  | Maa:  Sveitsi> Naisten jääkiekko. |
| --- | --- | --- | --- |
|  Pronssia | Riika 1995 | jääkiekko |  |
Prisca Mosimann (s. 19. maaliskuuta 1975 Langenthal) on sveitsiläinen puolustajana pelannut jääkiekkoilija. Hän pelasi Sveitsin naisten jääkiekkomaajoukkueessa olympialaisten naisten jääkiekkoturnauksessa 2006 Torinossa. MM-kilpailuissa hän edusti maajoukkuettaan sen ollessa A-sarjatasolla Yhdysvalloissa 1994, Kanadassa 1997 sekä Suomessa 1999 ja sen ollessa B-sarjatasolla Kanadassa 2000, Yhdysvalloissa 2001 ja Ruotsissa 2005. EM-kilpailuissa Mosimann edusti Sveitsiä Riiassa 1995, jolloin Sveitsi saavutti pronssia.
Gratiotin piirikunta

Gratiotin piirikunta (engl. Gratiot County) on Yhdysvaltojen Michiganin osavaltiossa sijaitseva piirikunta. Sen väkiluku oli 41 761 vuonna 2020. Piirikunnan hallintokeskus on Ithacan kaupunki ja suurin kunta on Alma. Piirikunta on perustettu vuonna 1831.
Väestö

Vuonna 2020 Gratiotin piirikunnan 41 761 asukkaasta valkoisia oli 91,1 %, mustia 6,2 %, alkuperäisasukkaita 0,7 % ja aasialaisia 0,5 %. Vuonna 2019 3,7 % asukkaista puhui kotonaan jotain muuta kieltä kuin englantia ja 1,1 % asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Gratiotin piirikunta Wikimedia Commonsissa
Rakkaat siskot

| Rakkaat siskot> Sisters |
| --- | --- |
Tyyli:  Draama
Kestoaika:  60 minuuttia
Luoja(t):   Ron Cowen  Daniel Lipman 
Pääosissa:   Swoosie Kurtz  Bella Ward  Patricia Kalember  Julianne Phillips  Sheila Kelley  Elizabeth Hoffman 
Alkuperämaa:   Yhdysvallat
Alkuperäiskieli:  englanti
Verkko:  NBC
Esitetty:  11. toukokuuta 1991 – 4. toukokuuta 1996
Tuotantokausia:  6
Jaksoja:  128
Tuotanto
Tuottaja(t):   Peter Schneider  Allison Hock  Kevin Inch 
Vastaava(t) tuottaja(t):   Ron Cowen  Daniel Lipman  Michael Filerman  Anita W. Addison  Robert Butler 
Säveltäjä(t):  Jay Gruska
Tuotantoyhtiö(t):   Cowlip Productions  Lorimar Television (1991-1993) (kaudet 1-3)  Warner Bros. Televison 1993-1996 (kaudet 3-6) 
Levittäjä:  Warner Bros. Television Distribution
Aiheesta muualla
IMDb
Rakkaat siskot (Sisters) on vuosina 1991–1996 esitetty yhdysvaltalainen draamasarja, joka kertoo neljästä sisaruksesta ja heidän elämästään. Sarjaa esitettiin kuuden tuotantokauden ja kaikkiaan 127 jakson verran NBC-kanavalla. Sarjan päähenkilöitä esittävät Swoosie Kurtz, Sela Ward, Patricia Kalember, Julianne Phillips, Sheila Kelley ja Elizabeth Hoffman. George Clooney esittää etsivä Falconeria neljännellä ja viidennellä tuotantokaudella. Sarjan loivat Ron Cowen ja Daniel Lipman.
Sela Ward voitti osastaan Emmy-palkinnon vuonna 1994. Swoosie Kurtz oli ehdolla samassa kategoriassa. Kurtz oli ehdolla myös edellisvuonna 1993.
Aiheesta muualla

Rakkaat siskot Internet Movie Databasessa (englanniksi)
Priscah Jeptoo

| Mitalit | Mitalit | Mitalit |  |
| --- | --- | --- | --- |
|  Priscah Jeptoo. |  Priscah Jeptoo. |  Priscah Jeptoo. |  |
Maa:   Kenia
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 2012 | maraton |  |
| MM-kilpailut  | MM-kilpailut  | MM-kilpailut  |  |
|  Hopeaa | Daegu 2011 | maraton |  |
Priscah Jeptoo (s. 26. kesäkuuta 1984) on kenialainen kestävyysjuoksija.
Jeptoo voitti Porton maratonin 2009 ajalla 2.30.40 ja Torinon maratonin 2010 ajalla 2.27.02. Vuonna 2011 hän voitti Pariisin maratonin silloisella ennätyksellään 2.22.51 ja sai hopeaa Kenian kolmoisvoittoon päättyneellä Daegun MM-maratonilla ajalla 2.29.00.
Jeptoo sijoittui 2012 kolmanneksi Lontoon maratonilla ennätyksellään 2.20.14. Saman vuoden Lontoon olympialaisissa hän sai hopeaa ajalla 2.23.12.
Pyhän Jaakon kirkko (Stanstead Abbotts)

| Pyhän Jaakon kirkko (Stanstead Abbotts) St James' Church |
| --- | --- |
 Kirkon torni etelästä kuvattuna.
Sijainti:  Stanstead Abbotts, Englanti
Koordinaatit:  51°46′50.52″N, 0°1′39.36″E
Kirkkokunta:  Englannin kirkko
Lisää rakennusartikkeleitaArkkitehtuurin teemasivulla
Pyhän Jaakon kirkko on käytöstä poistettu anglikaanikirkko Stanstead Abbottsin kylässä Englannissa Kirkkoa hoitaa Churches Conservation Trust. Kirkko on ollut Grade I -luokan suojelukohde vuodesta 1967.
Ympäristö

Kuusi hautamonumenttia on Grade II -luokan suojelussa. Buxtonin perheen muistomerkin suunnitteli vuonna 1881 Alfred Waterhouse , John Rowleyn kalkkikivestä valmistettu muistomerkki on vuodelta 1746, Hankinin perheen monumentti on vuodelta 1809, Joseph Clarken muistomerkki on vuodelta 1725 ja William Allenin monumentti vuodelta 1827. Lisäksi kirkkomaalla on kaksi muistomerkkiä, joista tammipuisen tekstiä ei pysty kulumisen vuoksi lukemaan. 1800-luvun alusta peräisin olevalla monumentilla on valurautainen suojakaide.
Frigyes Hidas

Frigyes Hidas.
Frigyes Hidas (25. toukokuuta 1928 Budapest – 7. maaliskuuta 2007 Budapest) oli unkarilainen säveltäjä.
Hidas syntyi Budapestissa ja opiskeli sävellystä Franz Liszt -akatemiassa János Viskyn johdolla. Hän toimi musiikillisena johtajana kansallisteatterissa 1951–1966 ja operettiteatterissa 1974–1979.
Hidas toimi myöhemmin vapaana säveltäjänä. Hänen tuotantoonsa kuuluu muun muassa oopperoita, baletteja, konserttoja, muuta orkesterimusiikkia, kamarimusiikkia ja vokaalimusiikkia.
Frigyes Hidas oli omien sanojensa mukaan ”Unkarin viimeinen romanttinen säveltäjä”. Hän kuoli 78-vuotiaana Budapestissa.
Radioateljee

Radioateljee oli Yleisradion sisällä toiminut yksikkö, joka erikoistui kokeellisten ja taiteellisesti kunnianhimoisten feature-ohjelmien tekoon. Radioateljee sai alkunsa tuottaja Harri Huhtamäen aloitteesta vuonna 1979 ja toimi vuoteen 1990 saakka nimellä Erikoisohjelmat. Vuonna 2017 Harri Huhtamäki jäi eläkkeelle Yleisradiosta ja Radioateljee-nimikkeestä luovuttiin. Radiogalleria jatkaa feature-ohjelmien tekoa Yle Draaman tuottajan Juha-Pekka Hotisen johdolla.
Radioateljeen tuottamat ohjelmat olivat äänillä, puheella, musiikilla ja efekteillä sävellettyjä radiofonisia teoksia. Helsingin Sanomien Sampsa Oinaalan mukaan ne ovat tyyliltään usein esseistisiä ja runollisia ja välttävät perinteistä lineaarista ja kausaalista rakennetta.
Radioateljeen ainoa vakituinen työntekijä oli tuottaja Harri Huhtamäki. Äänisuunnittelijana toimi useimmiten Pekka Lappi. Heidän lisäkseen Radioateljee käytti tuotannoissaan monia freelancereita, joihin kuuluivat kirjailija Marjut Helminen, muusikko Hanna Huhtamäki, kirjailija Ville Hytönen, toimittaja, ohjaaja ja käsikirjoittaja Leena Häkkinen, muusikko Esa Karjula, historioitsija Samu Niskanen, äänisuunnittelija Tuomas Norvio, muusikko Tapani Rinne, toimittaja Matti Ripatti, kirjailija Juha Seppälä, sinologi, kirjailija ja suomentaja Pertti Seppälä, historioitsija Jaakko Tahkokallio, kulttuuriantropologi Tapio Tamminen ja kanteletaiteilija Timo Väänänen. Ohjelmien kertojaääninä vuosien varrella esiintuivät mm. Minna Haapkylä, Susanna Haavisto, Sakari Jurkka, Helka-Maria Kinnunen, Tiia Louste, Esko Nikkari, Matti Pellonpää, Lasse Pöysti, Aki Raiskio, Antti Reini, Elsa Saisio, Elina Salo, Ville Sandqvist ja Tom Wentzel.
Radioateljeessa syntyi vuodesta 1979 lähtien noin 800 pitkää ohjelmaa. Niiden lisäksi se tuotti ”ääninäyttelyitä” ja multimediainstallaatioita suomalaisiin museoihin sekä järjesti live-esityksiä, konsertteja ja kuunteluklubeja.
Radioateljeen viikoittainen ohjelmapaikka oli Yle Radio 1:ssä perjantaisin klo 22.05–23.05.
Aiheesta muualla

Radioateljeen historiikki 1979–2014 (Arkistoitu – Internet Archive)
Yle Areena - Radioateljee
Frigiduksen taistelu

Frigiduksen taistelu käytiin 5. ja 6. syyskuuta vuonna 394. Taistelussa kohtasivat Itä-Rooman keisari Theodosius I ja Länsi-Rooman valtakunnan keisari Eugenius. Theodosiuksen armeija voitti taistelun, ja Itä-Rooma valloitti lopulta Länsi-Rooman valtakunnan.
Taistelun taustalla oli uskonto. Theodosius kannatti kristinuskoa ja piti Länsi-Roomaa pakanallisena. Theodosius johti Itä-Rooman joukkoja yhdessä Timasiuksen, Stilichon ja Alarikin kanssa. Länsi-Rooman joukkoja johti Eugenius yhdessä Arbogastin kanssa. Taistelun jälkeen Eugenius vangittiin ja teloitettiin, mutta Arbogast teki taistelun jälkeen itsemurhan.
Grovsnus

Grovsnus -irtonuuskarasia
Grovsnus on ruotsalainen kostean suunuuskan nuuskamerkki, jota valmistaa Swedish Match. Grovsnusia alettiin valmistaa Pohjois-Ruotsissa 1800-luvulla. Se on levinnyt sittemmin eri puolille Ruotsia. Nuuskamerkki on rekisteröity 1872 – sen laatu on niin sanotusti "karkeaa" ja nuuskan maun antaa "puhdas" tupakka. Grovsnusia on tarjolla pussiversiona: Grov Stark Portion, Grov original portion ja Grov white portion sekä löysänä. Irtonuuskapurkin paino on 42 ja annosnuuskan 24 grammaa. Annosnuuska on tuotu markkinoille vuonna 1983.
Gawain

Sir Gawain keskiaikaisessa maalauksessa, joka esittää kohtausta Sir Gawain and the Green Knight -runoelmasta.
Gawain (myös Gawaine, Sir Gawain, Gawan ja Gauvain) on kuvitteellinen henkilö, joka esiintyy kuningas Arthuriin liittyvissä legendoissa. Hän on yksi tunnetuimmista pyöreän pöydän ritareista. Gawain esiintyy jo varhaisimmissa Arthuria käsittelevissä tarinoissa, joissa hänet kuvataan täydellisenä ritarina, johon kaikkia muita ritareita verrataan. Hän on Arthurin sisarenpoika ja uskollinen tukija.
Gawain kirjallisuudessa

Gawain esiintyy jo varhaisissa Arthuria käsittelevissä legendoissa. Useimmissa tarinoissa hän on Arthurin sisarenpoika, ja hänen veljiään ovat Agravain, Gaheris, Gareth ja Mordred.  Gawainin isä on kuningas Lot, mutta äiti jäi osassa kertomuksista epäselväksi. Ritariromaaneissa Gawainin äiti on Arthurin sisarpuoli Morgause.Geoffrey Monmouthilaisen vuonna 1133 julkaistussa teoksessa Historia Regum Britanniae Gawain – tai Walgainus – toimii Arthurin lähettiläänä Roomassa. Gawainin nimi muodossa “Galvaginus” on kaiverrettu yhteen Modenan katedraalin 1100-luvulta peräisin olevista patsaista.
Chrétien de Troyesin kirjoittamissa 1100-luvun Arthur-tarinoissa Gawain ei ole sankari, mutta hän on yksi päähahmoista, joka osoittaa erinomaista taitoa ja urheutta, mutta jää kuitenkin sekä maallisen rakkauden innoittaman Lancelotin ja hengellisyyden innoittaman Graalin löytäjän Percevalin varjoon.
Arthur-tarinat kehittyivät edelleen 1200-luvulla Vulgata-syklin proosaversioina. Niissä Gawain ei enää ole ritarin ihannekuva. Erityisesti Queste del Saint Graal -kertomuksessa Gawain ei kykene ymmärtämään Graalin henkistä merkitystä. Hän kieltäytyy etsimästä jumalallista apua sakramenteista. Sen sijaan hän luottaa kykyihinsä ritarina ja epäonnistuu sen vuoksi Graalin etsinnässä. Gawainin hahmon rappeutuminen käy yhä selvemmäksi myöhemmissä romansseissa, kuten kertomuksessa Tristanista, jonka useissa kohtauksissa Gawainia kuvataan petollisena ja julmana naisia kohtaan. Nämä Gawainin hahmon synkemmät piirteet siirtyivät myös Thomas Maloryn 1400-luvun lopulla englanniksi kirjoittamiin Le Morte Darthur -proosakertomuksiin. Gawain vihaa leppymättömästi Lancelotia, joka on syrjäyttänyt hänet parhaimman ritarin paikalta. Kuningattaren kunniasta kehkeytyy riita, joka jakaa pyöreän pöydän ritarit. Lancelot haavoittaa Gawainia, ja tämä kuolee haavoihinsa Doverissa. Kustantaja William Caxton kirjoittaa Maloryn Le Morte Darthurin esipuheessa, että Gawainin kallo on yhä nähtävillä Doverin linnassa.
Englannin keskiaikaisissa runoelmissa Gawain kuvataan kuitenkin yleensä rohkeana ja kuninkaalle uskollisena ritarina. Näistä huomattavin on tuntemattoman tekijän laatima Sir Gawain and the Green Knight -runoelma, joka pohjautuu ikivanhaan tarinaan mestauspelistä. Siinä hänet kuvataan erinomaiseksi, mutta inhimillisiä heikkouksia omaavaksi ritariksi.
Varhaisessa walesilaisessa kirjallisuudessa, mukaan lukien Mabinogion ja Historia Regum Britanniaen walesinkielinen versio, Gawain esiintyy nimellä Gwalchmei. Useissa romansseissa ja Maloryn Le Morte Darthurissa Gawainin voima vahvistui ja heikkeni auringon mukaan, mikä korostaa hahmon mahdollista yhteyttä muinaiseen kelttiläiseen auringonjumalaan.
Hal Fosterin sarjakuvassa Prinssi Rohkea Gawain on prinssi Rohkean paras ystävä.
Aiheesta muualla

Kuvia tai muita tiedostoja aiheesta Gawain Wikimedia Commonsissa